Dacă trăiești pe coasta estică a Statelor Unite,
atunci ți-ai petrecut ultimii 17 ani ai vieții tale
mergând,
mâncând
și dormind
deasupra unei armate de insecte adormite.
Acestea sunt cicadele.
La fiecare 17 ani,
miliarde ies din pământ
pentru a face trei lucruri:
eclozează,
se împerechează
și mor.
Există 15 tipuri diferite de cicade
în funcție de momentul în care vor ieși din pământ.
Unele specii au un ciclu de 13 ani,
altele sunt pe un ceasornic de 17 ani.
Oricum ar fi, cicadele trăiesc sub pământ
cea mai mare parte a vieții lor,
hrănindu-se cu sucurile din rădăcinile plantelor.
Când este timpul să iasă,
adulții vor începe să își scormonească
drumul prin pământ,
către suprafață,
unde vor trăi doar câteva săptămâni.
Totuși în aceste săptămâni
toată lumea va ști că cicadele au venit.
Vor fi miliarde,
și vor fi gălăgioase.
Masculii de cicade se adună la un loc
pentru a chema femelele,
iar corul lor poate atinge
până la 100 de decibeli,
la fel de zgomotos ca o drujbă.
De fapt dacă se întâmplă să folosești o drujbă
sau o mașină de tuns iarba,
masculii cicade se vor năpusti asupra ta,
crezând că ești unul de-al lor.
La fel ca majoritatea lucrurilor din natură,
cicadele nu vin fără poliție.
Există tot felul de prădători și paraziți redutabili
care vin la pachet cu insectele bâzâitoare.
De exemplu ciuperca Massospora.
Această ciupercă micuță și albă se îngroapă
în abdomentul cicadei și o manâncă de vie,
lăsând în urmă sporii.
Când acești spori se desfac,
ei ies din cicada încă vie,
transformând insecta într-un fel de solniță a morții,
care plouă cu spori peste
vecinele cicade nevinovate.
Chiar dacă știm destul de sigur
când vor veni și când vor dispărea cicadele,
nu știm cu precizie de ce.
Sunt anumite avantaje desigur
ca toată specia să iasă deodată.
Numărul mare de cicade care ies din pământ
este copleșitor pentru prădători,
deci este garantat
că cel puțin câteva insecte vor supraviețui și se vor reproduce.
De vreme ce cicadele ies o dată la 13 sau 17 ani,
mai mult decât ciclul de viață al multor prădători,
animalele care le mănâncă
nu învață să depindă de existența lor.
Dar de ce 13 și 17 ani
în loc de 16
sau 18
sau 12?
Nimeni nu știe cu adevărat asta.
E posibil ca numărul să fi apărut din întâmplare,
sau poate cicadelor le plac numerele prime.
În cele din urmă cicadele se vor împerechea și vor muri,
iar chemarea lor se va pierde în zare.
Ouăle pe care le depun vor începe un ciclu nou,
larvele lor se vor îngropa în pământ,
hrănindu-se cu suc de plante
și așteptându-și rândul
să întunece cerurile
și să umple aerul de cântecul lor.
Peste 17 ani vor fi gata.
Tu vei fi?